
Par Ieslodzījuma vietu infrastruktūras attīstības koncepciju
· 1. Atbalstīt Ieslodzījuma vietu infrastruktūras attīstības koncepcijas 4.1.apakšnodaļā noteiktos jaunās cietumu sistēmas veidošanas un jauno cietumu izvietošanas principus.
· 2. Atbalstīt jauna cietuma būvniecību Liepājā par valsts budžeta līdzekļiem, paredzot kopējo finansējumu 2022.–2026. gadam ne vairāk kā 167 382 796 euro apmērā, tai skaitā:
· 2.1. atļaut Tieslietu ministrijai uzņemties valsts budžeta ilgtermiņa saistības Tieslietu ministrijas budžeta apakšprogrammas 04.02.00 "Ieslodzījuma vietu būvniecība" ilgtermiņa saistību pasākuma "Jauna cietuma būvniecība Liepājā" īstenošanai laikposmā no 2023. līdz 2026. gadam 141 092 142 euro apmērā:
· 2.1.1. 2023. gadā – 20 701 659 euro;
· 2.1.2. 2024. gadā – 75 366 614 euro;
· 2.1.3. 2025. gadā – 39 127 878 euro;
· 2.1.4. 2026. gadā – 5 895 991 euro;
· 2.2. atļaut jaunā Liepājas cietuma būvniecības nodrošināšanai izmantot valsts akciju sabiedrības "Tiesu namu aģentūra" pamatkapitālā ieguldītos līdzekļus ieslodzījuma vietu infrastruktūras attīstībai:
· 2.2.1. 2022. gadā – 392 538 euro;
· 2.2.2. 2025. gadā – 25 898 116 euro.
· 3. Noteikt Tieslietu ministriju par atbildīgo institūciju koncepcijas īstenošanā.
· 4. (Svītrots ar MK 09.09.2013. rīkojumu Nr.412)
· 5. Tieslietu ministrijas priekšlikumu par papildu finansējuma nepieciešamību ieslodzīto pārvietošanai un jaunā Liepājas cietuma uzturēšanai izskatīt Ministru kabinetā, sagatavojot likumprojektu "Par vidēja termiņa budžeta ietvaru 2025., 2026. un 2027. gadam" un likumprojektu "Par valsts budžetu 2025. gadam".
(Grozīts ar MK 03.11.2014. rīkojumu Nr. 639; MK 18.07.2016. rīkojumu Nr. 405; MK 13.12.2016. rīkojumu Nr. 765; MK 04.10.2019. rīkojumu Nr. 485)
· 6. (Svītrots ar MK 04.10.2019. rīkojumu Nr. 485)
· 7. Tieslietu ministrijai izvērtēt iespēju iegādāties Igaunijas Republikas izstrādāto ieslodzījuma vietu infrastruktūras būvprojektu un, ja iespējams, izmantot jaunā Olaines cietuma būvniecībai.
· 8. Tieslietu ministrijai sagatavot un tieslietu ministram:
· 8.1. līdz 2013.gada 1.maijam iesniegt Ministru kabinetā informatīvo ziņojumu par šā rīkojuma 7.punktā minētā izvērtējuma rezultātiem;
· 8.2. līdz 2015.gada 1.decembrim un 2017. gada 1. decembrim iesniegt Ministru kabinetā informatīvo ziņojumu par atbalstītā koncepcijas risinājuma varianta īstenošanas gaitu.
(Grozīts ar MK 04.10.2019. rīkojumu Nr. 485)
· 9. Atzīt par spēku zaudējušu Ministru kabineta 2005.gada 2.maija rīkojumu Nr.280 "Par Ieslodzījuma vietu attīstības koncepciju" (Latvijas Vēstnesis, 2005, 70.nr.).

